<classify> Raymond Minja -Iringa MEYA wa Manispaa ya Iringa, Alex Kimbe Chadema, amekaliakuti kavu linalohatarisha nafasi yake kabla ya muda wake kumalizikamiezi mitatu ijayo. Zikiwa zimesalia siku 90, madiwani wa halmashauri hiyowamemtuhumu kwa makosa kadha katika makundi manne ambayo yanaweza kusababisha apigiwe kura ya kutokuwa na imani naye. Barua ya Mkurugenzi wa Manispaa ya Iringa, Ahamed Njovu iliyoandikwakwenda kwa meya huyo na kusambazwa kwa vyombo vya habari jana, imetaja makosakuwa ni pamoja na matumizi mabaya ya ofisi. Pia anatuhumiwa kufanya matumizi bila kuzingatia kanuni za kudumu za halmashauri, kinyume nataratibu na aliamuru baadhi ya wajumbe wa halmashauri kufanya ziaramikoa ya Njombe na Mbeya pasipo mkuu wa mkoa kujiridhisha kinyumena kanuni za kudumu za halmashauri. Aidha anahusishwa na kugawa nafasi za kamati kwa upendeleokwa kigezo cha tofauti za kisiasa na chuki binafsi na anadaiwa kumiliki malizisizoendana na kipato chake Pia anadaiwa kujipatia tenda za kufanya kazi za halmashaurikwa kutumia majina ya rafiki zake wa karibu wenye kampuni za kandarasi. Kosa la pili, ni matumizi mabaya ya rasilimali zahalmashauri, ikiwa ni pamoja na kutumia gari kwa kazi binafsi kinyume na kanuniza halmashauri. Katika kosa la tatu, anatuhumiwa kuwa na mwenendo mbaya na ukosefuwa nidhamu. Kosa la nne,anatuhumiwa kushiriki vitendo vya rushwa katika ofisi yake jambo ambalohaliendani na kanuni za halmashauri. Mkurugenzi wa halmashauri hiyo, amekiri kupokea maombi yaliyosainiwa na wajumbe 19 wahalmashauri yakitaka kufanyika kikao maalumu cha Baraza la Madiwani kujadilikumwondoa madarakani. Kanuni za kudumu za Halmashauri ya Manispaa ya Iringa za mwaka2015, kifungu namba 5, kifungu kidogo cha 2 hadi 7, kinaagiza baada yamtuhumiwa kupokea maombi ya tuhuma zinazomkabili, anatakiwa kuwasilisha majibuyake ndani ya siku tano. Baada ya kupokea utetezi, mkurugenzi alisema atamwarifumkuu wa mkoa tuhuma zinazomkabili meya pamoja na utetezi wake ili kuzipitia. Baada ya mkuu wa mkoa kupokea taarifa, ataunda timu yauchunguzi ya kushughulikia tuhuma hizo na timu hiyo baada yakukamilisha kazi yake na kuwasilisha taarifa yake, mkuu wa mkoa atawasilishataarifa kwa mkurugenzi wa manispaa, alisema. Alisema baada ya kupokea taarifa hiyo, ndani ya siku 14,mkurugenzi atawasilisha kwenye Baraza la Madiwani kwa uamuzi wa tuhumazinazomkabili muhusika. Alipoulizwa kuhusu sakata hilo, Kimbe alikiri kupokea baruayenye tuhuma hizo na akaahidi kutoa ufafanuzi wake katika kikao alichotarajiakufanya na waandishi wa habari jana jioni.  <topic>: KITAIFA 